section_heading: Recenzije
paragraph_text: Homogenic je od objave dobio pohvale kritičara, osvojio nekoliko nagrada, a pojavio se i na nekoliko ljestvica najboljih albuma. Nominiran je u kategoriji Najbolje izvedbe alternativne glazbe na dodjeli nagrade Grammy 1998. godine, ali je nagradu na koncu dobio Radioheadov OK Computer.Randall, str. 251, 255 Glazbeni je spot Michela Gondryja za pjesmu "Bachelorette" nominiran za Najbolji kraći glazbeni spot na dodjeli nagrada Grammy 1999. godine, ali je nagradu ipak osvojio spot Jonasa Åkerlunda za Madonninu pjesmu "Ray of Light".